b'\n_START_ARTICLE_\nSetebos (luna)\n_START_SECTION_\nOdkritje in imenovanje\n_START_PARAGRAPH_\nLuno Setebos je odkril John J. Kavelaars s svojimi sodelavci 18. julija 1999. Takrat je dobila za\xc4\x8dasno oznako S/1999 U 1.  Uradno ime je dobila po vlogi iz Shakespearjeve igre Vihar. Luna je znana je tudi kot Uran XIX.\n_START_SECTION_\nLastnosti\n_START_PARAGRAPH_\nParametri tirnice ka\xc5\xbeejo na to, da bi luna Setebos z lunama Sikoraks in Prospero lahko pripadala dinami\xc4\x8dni skupini, ki bi imela skupni izvor.  Vendar barve, ki so jih opazili, tega ne potrjujejo. Setebos izgleda siv v vidnem delu spektra (barvni indeks je B \xe2\x80\x93 V = 0,77\xc2\xa0; R \xe2\x80\x93 V = 0,35) , kar je podobno luni Prospero, vendar se razlikuje od lune Sikoraks, ki je svetlorde\xc4\x8da.'